Ego, S[imon], dominus Clarimontis, notum facio universis presentem paginam inspecturis quod dominus Evrardus, miles de Loveres, laude et assensu filii sui Odot et fratris sui militis Hugonis et filii sui Bartholomei, dedit Deo et ecclesie de Polunge unam minam frumenti in terciis de Loveres annuatim recipiendam. Preterea dedit eisdem in elemosinam quatuor jornales terre inter Marnam et viam que tendit a Polungeio ad Lingonas. Addidit etiam his supradictis in elemosinam perpetuo possidendam duos denarios lingonensium monete censuales. Quod ut ratum et firmum habeatur, ego S[imon], dominus Clarimontis, sigilli mei munimine roboravi. Actum anno gratie M° CC° XXI°.